[{"text_idx": "#000000", "text": "alert(\"Copied the text: \" + copyText.value);"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Ar y tudalennau hyn, cewch wybodaeth ac adnoddau i gefnogi gwirfoddoli ym maes iechyd a gofal cymdeithasol. Am fanylion pellach, e-bostiwch Fiona Liddell yn fliddell@wcva.cymru."}, {"text_idx": "#000008", "text": "Adnoddau ar gyfer datblygu gwirfoddoli"}, {"text_idx": "#000009", "text": "Yn ystod y pandemig mae mwy o wasanaethau iechyd a gofal cymdeithasol wedi ymgysylltu a\u0302 gwirfoddolwyr nag erioed o\u2019r blaen. Mae ein Fframwaith Gwirfoddoli mewn Iechyd a Gofal Cymdeithasol yn defnyddio dull system gyfan, gan archwilio sut i gynnwys gwirfoddolwyr yn effeithiol \u2013 p\u2019un ai mewn ysbytai, gofal preswyl neu leoliadau cymunedol."}, {"text_idx": "#000010", "text": "Neges fideo gan Eluned Morgan, Gweinidog dros Iechyd a Gofal Cymdeithasol\nBlog: Fframwaith i glymu gwirfoddoli yn rhan o faes iechyd a gofal cymdeithasol\nArgymhellion polisi sy\u2019n codi o\u2019r ymchwil (2021)"}, {"text_idx": "#000011", "text": "Wedi\u2019i datblygu mewn cydweithrediad a\u0302 TUC Cymru, mae\u2019r siarter yn gosod prif egwyddorion ar gyfer gwirfoddoli\u2019n llwyddiannus a meithrin cydberthnasau cadarnhaol yn y gweithle."}, {"text_idx": "#000012", "text": "Taflen wybodaeth sy\u2019n amlinellu\u2019r safonau ar gyfer cynefino a hyfforddi gwirfoddolwyr yn y maes iechyd a gofal cymdeithasol. Mae\u2019n cynnwys dolenni i adnoddau dysgu ar-lein sy\u2019n cefnogi\u2019r safonau."}, {"text_idx": "#000013", "text": "Bydd angen i chi gofrestru ar Hwb Gwybodaeth TSSW i gyrchu\u2019r daflen wybodaeth. Lawrlwythwch y daflen wybodaeth"}, {"text_idx": "#000015", "text": "Gall gwasanaeth Effaith a Mewnwelediad Helpforce (gwefan Saesneg yn unig) eich helpu i wella eich gwasanaeth gwirfoddoli a dangos ei effaith o fewn y maes iechyd a gofal."}, {"text_idx": "#000017", "text": "Lawrlwythwch yr adroddiad Y dyfodol rydym yn ei greu \u2013 gwersi o wirfoddoli mewn pandemig yng Nghymru"}, {"text_idx": "#000018", "text": "Poster \u2013 Thema\u0302u o waith ymchwil a myfyrdodau traws-sector\nPoster \u2013 Integreiddio gwirfoddolwyr wrth ddylunio gwasanaethau\nPoster \u2013 Rhannu\u2019r darpariaeth ddysgu ar gyfer gwirfoddolwyr\nPoster \u2013 Proses recriwtio gwirfoddolwyr ar y cyd"}, {"text_idx": "#000019", "text": "Mae CGGC wedi comisiynu gwaith ymchwil i nodi, casglu a dadansoddi data presennol er mwyn dangos gwerth gwirfoddolwyr, mudiadau gwirfoddol a gofalwyr di-da\u0302l i iechyd a gofal yng Nghymru. Bydd hyn yn codi proffil eu cyfraniadau hanfodol ac yn cyflwyno tystiolaeth i lywio penderfyniadau\u2019r sector cyhoeddus."}, {"text_idx": "#000020", "text": "Ffeithlun: Trydydd sector Cymru ac iechyd a gofal. Yr hyn rydyn ni\u2019n ei wybod. Yr hyn nad ydyn ni\u2019n ei wybod."}, {"text_idx": "#000021", "text": "Bydd adroddiad cysylltiedig ar gael yn fuan."}, {"text_idx": "#000022", "text": "Mae Helplu Cymru yn gweithio gyda Helpforce UK, i gefnogi partner-fudiadau i ddatblygu ac ymwreiddio ymyraethau gwirfoddolwyr sy\u2019n cyflawni canlyniadau perthnasol i iechyd y gellir eu mesur. Mae\u2019n cefnogi\u2019r gwaith o werthuso, graddio a lledaenu ymyraethau newydd neu bresennol."}, {"text_idx": "#000023", "text": "Mae\u2019r rhaglen Aros yn Dda yn nodi ymyraethau sy\u2019n cefnogi cleifion wrth aros am ofal ac yn rhoi\u2019r ymyraethau hyn ar waith gyda\u2019r nod o leihau\u2019r pwysau ar fudiadau iechyd."}, {"text_idx": "#000024", "text": "Mae prosiectau Gwirfoddoli i Yrfa yn cynnwys rolau gwirfoddolwyr o fewn amrediad o feysydd clinigol, a phob un ohonynt a\u0302\u2019r canlyniad dynodedig o gynorthwyo gwirfoddolwyr i ddechrau ar yrfaoedd yn y maes iechyd a gofal."}, {"text_idx": "#000026", "text": "Mae cymdeithion gwirfoddol yn y prosiect Gofal Diwedd Oes yn rhoi cymorth i gleifion a\u0302 diagnosis lliniarol neu\u2019r rheini sy\u2019n agosa\u0301u at ddiwedd eu hoes. Gwnaeth tri bwrdd iechyd yng Nghymru ddatblygu prosiectau peilot yn 2020-21."}, {"text_idx": "#000027", "text": "BIP Hywel Dda: stori a sefydlu gwasanaeth cydymaith gofal diwedd oes\nBIP Aneurin Bevan: stori, canllaw gwasanaeth as astudiaeth achos\nBIP Powys: stori a sefydlu gwasanaeth cydymaith gofal, gofal diwedd oes\nSain: Gwirfoddolwraig Sarah Prince yn dweud pam mae hi\u2019n caru bod yn Gydymaith Diwedd Oes"}, {"text_idx": "#000028", "text": "Mae Helplu Cymru yn cefnogi\u2019r prosiect Gweithredol, Cysylltiedig ac Ymgysylltiedig (ACTIF), sef hap-dreial dan reolaeth o raglen a arweinir gan gymheiriaid gwirfoddol. Mae\u2019r prosiect ymchwil yn edrych ar i ba raddau y gall gwirfoddolwyr helpu i gynnal gweithgaredd ymysg oedolion hy\u0302n, ac a all buddsoddi mewn rhaglen o\u2019r fath gyflwyno buddion y gellir eu gweld a\u2019u cyfiawnhau. De Cymru yw un o\u2019r tair ardal beilot, ynghyd a\u0302 Gorllewin Canolbarth Lloegr a Manceinion Fwyaf."}, {"text_idx": "#000030", "text": "Gwnaeth y Groes Goch Brydeinig arwain prosiect, a gyllidwyd gan grant Strategol Gwirfoddoli Cymru, i ddatblygu fframwaith i wella cydgysylltiad gwirfoddolwyr a galluogi sgiliau gwirfoddolwyr i gael eu defnyddio mwy wrth ymateb i argyfyngau sifil."}, {"text_idx": "#000031", "text": "Blog: Gwirfoddolwyr yn barod i helpu mewn argyfwng"}, {"text_idx": "#000032", "text": "Mae Helplu wedi gweithio gydag Age Cymru a Llywodraeth Cymru i ddatblygu model ar gyfer gwirfoddoli mewn cartrefi gofal, yn ystod pandemig y Coronafeirws. Mae ail gyfnod y gwaith hwn ar droed ac yn cynnwys cefnogi mudiadau eraill i ddatblygu gwirfoddoli mewn cartrefi gofal."}, {"text_idx": "#000033", "text": "Lawrlwythwych yr adroddiad a phecyn cymorth"}, {"text_idx": "#000034", "text": "Ymhe\u0301l a\u0302 phreswylwyr cartrefi gofal\nDysgu o wirfoddoli gyda phobl hy\u0302n yn y maes gofal cymdeithasol\nBlog: Cartrefi gofal a gwirfoddoli"}, {"text_idx": "#000035", "text": "Cafodd papur ar Werthoedd a gwerth gwirfoddoli \u2013 ein hased cudd ei baratoi a\u2019i gyhoeddi gan Gomisiwn Bevan, er mwyn amlygu\u2019r angen am fuddsoddiad strategol mewn gwirfoddoli fel rhan o\u2019n cynlluniau hirdymor ar gyfer iechyd a gofal cymdeithasol."}, {"text_idx": "#000038", "text": "Mae papur cydymaith yn cael ei baratoi ar hyn o bryd ar Werthoedd a gwerth y sector gwirfoddol, i\u2019w gyhoeddi ym mis Mehefin 2023."}, {"text_idx": "#000039", "text": "Papur: Defnyddio gwirfoddoli i fagu gwydnwch cymunedol o ran iechyd a gofal cymdeithasol, wedi\u2019i baratoi ar gyfer trafod gyda\u2019r Gweinidog Iechyd a Gwasanaethau Cymdeithasol"}, {"text_idx": "#000041", "text": "Mae\u2019n gydweithrediad o bartneriaid sy\u2019n gweithio i godi proffil a ro\u0302l gwirfoddoli ym maes iechyd a gofal cymdeithasol."}, {"text_idx": "#000043", "text": "Symud cydberthnasau, gwirfoddoli a chymorth ar draws y system iechyd a gofal\nMynd i\u2019r afael a\u0302 heriau blaenoriaethol\nMwyafu cyfraniad mudiadau trydydd sector a gwirfoddolwyr at ganlyniadau iechyd a gofal"}, {"text_idx": "#000046", "text": "Os hoffech chi dderbyn diweddariadau ar Helplu Cymru, ymunwch a\u0302 rhestr bostio CGGC a dewiswch yr opsiwn \u2018Gwirfoddoli ym maes Iechyd a Gofal Cymdeithasol."}, {"text_idx": "#000047", "text": "Mae Cymru Iachach a\u2019rDdeddf Gwasanaethau Cymdeithasol a Lles (Cymru) yn ymgorffori egwyddorion o atal, cyd-gynhyrchu, cynnwys dinasyddion, cydweithredu, ac arloesi. Maent yn pwysleisio\u2019r angen am fodelau newydd o weithio er mwyn gweddnewid ac integreiddio ein gwasanaethau iechyd a gofal cymdeithasol."}, {"text_idx": "#000048", "text": "Gall gwirfoddolwyr fod yn rhan o ddylunio a chyflenwi gwasanaethau, gwella profiad defnyddwyr gwasanaeth, a chreu dulliau mwy cyfannol ac integredig. Mae ganddynt ran amlwg i\u2019w chwarae yn y gwasanaethau cyhoeddus, heb ddyblygu neu ddisodli gweithwyr cyflogedig."}, {"text_idx": "#000049", "text": "Mae traddodiad cryf o gyd-gymorth a gwirfoddoli yng Nghymru. Mae gwirfoddoli yn gwella cyfalaf cymdeithasol a chydlyniant cymunedol yn ogystal a\u0302 chynnwys dinasyddion yn rhan o gyflenwi gwasanaethau iechyd a gofal cymdeithasol. Mae\u2019n meithrin lles unigolion, cynhwysiant cymdeithasol a sgiliau ar gyfer twf personol ac ar gyfer cyflogaeth. O ganlyniad, mae\u2019n cyfrannu at nifer o\u2019n nodau llesiant cenedlaethol."}, {"text_idx": "#000050", "text": "Yn ystod pandemig COVID-19, gwelwyd sut y gall partneriaid gwahanol gydweithio a sut y gall gwirfoddoli wneud gwahaniaeth hanfodol i les ein cymunedau. Bydd Helplu Cymru yn gweithio i sicrhau bod maes gwirfoddoli yn derbyn y gydnabyddiaeth a\u2019r adnoddau i gyfrannu\u2019n effeithiol i gynllun adfer pandemig COVID -19 Cymru"}, {"text_idx": "#000060", "text": "Ymunwch a\u0302 ni ar y cyfryngau cymdeithasol"}]